Ку-Клукс-Клан
Ку-Клукс-Клан — АКШдагы расачыл террористик жашыруун уюм. АКШдагы жарандык согуштан (1861—65) кийин негроид рассасындагы жана алардын ак союздаштарына каршы күрөшүү үчүн 1865-жылы Пьюласки шаарында (Теннеси штаты) түзүлгөн. 19-кылымдын 70-жылдарында прогрессчил коомчулуктун кысымы менен амер. өкмөт бул уюмга тыюу салган. Бирок Ку-Клукс-Клан өз ишин жашыруун улантып, 1-дүйнөлүк согуштан (1914—18) кийин, негрлердин боштондук кыймылынын жогорулоо кезинде, 1929—33-жылдардагы дүйнөлүк экономикалык кризис убагында жана 2-дүйнөлүк согуштан (1939—45) кийинки алгачкы жылдарда кайра күчөгөн. Ку-Клукс-Кландын террорчул аракети АКШдагы прогрессчил уюмдарга каршы багытталган.
 Террористик уюмдар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9